Loppuesittely
Aika: 15.5.2003, klo 10.15 - 11.15
Paikka: Aud 1
Läsnä
Projektiryhmän jäsenet:
-	Sampsa Lintunen
-	Tiina Pöyhönen
-	Teemu Vähä-Ruka
-	Timo Ylönen
Projektiryhmän ohjaajat:
-	Jukka-Pekka Santanen, vastaava ohjaaja
-	Jussi Mäkinen, tekninen ohjaaja
-	Vesa Lappalainen, tekninen ohjaaja
Muiden ryhmien ohjaajat:
-	Lari Kannisto
-	Markus Inkeroinen
-	Kari Kärkkäinen
Tilaajan edustajat
-	Jari Rantamäki
-	Antti Auer
-	Eija Ihanainen
-	Mauno Väisänen
Muut projektiryhmät:
-	Portti
Paikalla oli myös muita henkilöitä yleisönä.
1 Esitys
Kottarainen-projektin esittelyn aloitti Timo Ylönen, joka esitteli ryhmän jäsenet sekä muut projektiorganisaatioon kuuluvat henkilöt. Ylönen kertoi myös lyhyesti ryhmän jäsenten aikaisemmat vastuualueet ja ryhmän toimintavat sekä esitteli projektin taustat. Tiina Pöyhönen jatkoi kertomalla projektin tavoitteista, työkaluista ja toteutuksesta. Hänen jälkeensä Teemu Vähä-Ruka esitteli projektin toteuttaman kyselyiden 
luomistyökalun ja vastauspuolen käyttöliittymän. Lopuksi Sampsa Lintunen esitteli Kottarainen-projektin tietokanta- ja oliorakenteen.
2 Ryhmän oma arvio esityksestä
Esitys sujui kokonaisuudessaan hyvin lukuun ottamatta käyttöliittymän esittelyssä tapahtunutta ”demoefektiä”. Esityksen kesto oli saatu nipistettyä juuri sopivaksi, vaikka se 2. opponoinnissa pääsi venähtämään. Muistakin 2. opponoinnissa tapahtuneista virheistä oli otettu opiksi ja esitys sujui kaikkien osalta sujuvasti ja rauhallisesti. Esityksessä tapahtuneesta virheestä käyttöliittymän toiminnassa otettiin opiksi se, että enää ei korjailla sovelluksia ennen tärkeää esittelyä.
3 Palaute
Tarkempi palaute esityksestä saadaan vasta myöhemmin, mutta esityksen lopuksi ryhmän vastaava ohjaaja Jukka-Pekka Santanen, tekninen ohjaaja Jussi Mäkinen ja tilaajat antoivat palautetta koko projektin suhteen.
Santasen palaute oli pääosin positiivista, erityistä kiitosta sai ryhmän työmoraali ja se että työ jakautui tasaisesti jäsenten kesken. Risuja tuli projektin viivästymisestä. Tämä oli kuitenkin asia, jota ei voi täysin laittaa ryhmän vastuulle, sillä projektin aikana aiheen huomattiin olevan huomattavasti oletettua laajemman. Santanen olisi myös kaivannut projektipäällikön selvempää esilletuloa.
Jussi Mäkinen oli tyytyväinen ryhmän tuottamaan sovellukseen ja korosti, että aihe oli todella vaikea ja laaja. Mäkinen kuitenkin mainitsi, että ajoittain työn tehokkuudessa olisi vielä pari prosenttia voinut nipistää.
Tilaajatkin kiittelivät ryhmän työtä, mutta harmittelivat projektin viivästymistä. Siihen oltiin kuitenkin tyytyväisiä, että paljon on saatu aikaankin ja tästä on hyvä jatkaa jatkokehityksen ja syksyllä sovellusta mahdollisesti jatkavan projektin merkeissä. Projektin viivästyminen laitettiin kokemattomuuden piikkiin. Vaatimukset olisi pitänyt saada kokoon tarkemmin ja nopeammin. Tämä projekti oli kuitenkin ensimmäinen laatuaan sekä tilaajille että ryhmälle, joten arvokasta kokemusta kertyi matkan varrella.